Dech he doa rentet lez-kastiz Brest he barnidigezh evit afer ar Melbridge Bilbao hag en doa graet peñse e miz Du tremenet e trowardroioù Molenez. An eilkabiten, moraer nemetañ bet galvet dirak ar Justis, Vladimir Chernyshov, zo bet kondaonet da chwech mizvezh toull-bach gant goursez, da baeañ un tell-gastiz a 3.000 euro, un digoll ha kampi a 2.000 euro evit Molenez hag a 1.000 euro evit Sindikad kemmesk gwarez arvor Breizh ha 750 euro ouzhpenn, diouzh mellad 475-1 an dezveg keodedel.